Mi ara nsel i tmiḍṛant  tagetmawalt  n tinawin-agi, neggar-d di lbal-nneɣ tilin n tegtnamka, meɛna assaɣ n umyuggel gar usbak aseddasan i yellan d aferdis agejdan n tenfaliwin tukrifin, si tama, akked ukarif asnamkan i yellan d tanelkamt-is si tama-nniḍen, yeqqaṛ-d ayen-nniḍen. Tanamka tamenzut (tamenzamekt) n tenfalit isebken ur d-tetteffeɣ wer ma sṛuḥent tayunin tijeṛṛumanin akked timawalin inumak-nsent, wer ma tessemlal-itent tseddast akken di taggara ad lḥunt ta deg yidis n tayeḍ am yiwen.